Astudiaeth Achos Blaenau Gwent (CR) 5

Mae Plentyn B yn uniaethu fel benyw ac yn 11 mlwydd a 2 fis oed.

Mae Plentyn B yn “Blentyn sy’n Derbyn Gofal” (CLA) a’r Awdurdod Lleol cyfrifol yw Blaenau Gwent.

Mae Plentyn B wedi’i lleoli gyda gofalwyr maeth ac mae wedi bod ers ychydig dros flwyddyn. Mae Plentyn B wedi setlo’n dda. Mae gofalwyr Plentyn B yn ei disgrifio hi fel plentyn ‘hyfryd’ sy’n ‘hyderus, yn foesgar ac yn gwrtais’.

Cafodd Plentyn B ei chyfeirio at y Gwasanaeth Troseddau Ieuenctid gan ei Gweithiwr Cymdeithasol o’r Gwasanaethau i Blant. Mae Plentyn B wedi bod yn dyst i gam-drin domestig difrifol wrth fyw gartref. Roedd pryderon bod Plentyn B yn chwarae mwy o rôl partner i’w thad, lle'r oedd ganddo lawer o reolaeth.

Mae Plentyn B yn cael trafferth â meithrin perthnasoedd â’i chyfoedion, yn dod yn feddiannol ar ffrindiau yn aml. Mae Plentyn B wedi defnyddio’r rhyngrwyd yn amhriodol i ‘sgwrsio’ yn rhywiol gyda ‘bot’ ac wedi gwneud sylwadau rhywiol amhriodol i blant eraill yn y lleoliad maeth.

Cydsyniodd Plentyn B i gymryd rhan mewn rhaglen waith gyda'r Gwasanaeth Troseddau Ieuenctid. Mae gwaith yn ymwneud â Dulliau Adferol wedi dechrau ac yn barhaus.

Ymgysylltodd Plentyn B yn dda o’r dechrau a chafodd cynllun ei ddatblygu. Mae’r cynllun yn cynnwys:

* Deall perthnasoedd iach
* Archwilio diogelwch ar y rhyngrwyd
* Deall rhyw a'r gyfraith
* Deall secstio
* Archwilio iaith briodol

Dechreuodd y Gweithiwr Allweddol Dulliau Adferol trwy feithrin perthynas â Phlentyn B. Mae Plentyn B yn ymgysylltu'n dda ac yn agored am ei gobeithion a'i breuddwydion ar gyfer y dyfodol, ei hoff a chas bethau a'i hofnau.

Mae gwaith yn ymwneud â pherthnasoedd iach wedi dechrau a bydd gwaith yn parhau i ganiatáu i Blentyn B gwblhau’r cynllun mewn modd sy’n ystyriol o drawma.